**Մարիա Մագդալենա Լաուբսեր**, հայտնի էր որպես **Մեգի Լաուբսեր** (ապրիլի 14, 1886(1886-04-14), Swartland, Արևմտյան Կապ, ՀԱՀ - մայիսի 17, 1973(1973-05-17), Strand, Քեյփթաուն, Արևմտյան Կապ, ՀԱՀ), հարավաֆրիկացի նկարիչ, փորագրող։ Իրմա Սթերնի հետ միասին համարվում են Հարավային Աֆրիկայում էքսպրեսիոնիզմի ներդրողներ։ Ի սկզբանե քննադատները ծաղրանքով են վերաբերվել նրա աշխատանքներին, այնուհետև նրա ստեղծագործությունները լայն ընդունման են արժանացել, և Մեգի Լաուբսերը համարվում է հարավաֆրիկացի օրինակելի նկարիչ։

Կենսագրություն
--------------

Մարիա Մագդալենա Լաուբսերը ծնվել է Սվարթլենդի *Bloublommetjieskloof* ցորենի ագարակում Գերհարդ Պետրուս Քրիստիաան Լաուբսերի և Յոհաննա Կատարինա Լաուբսերի (ծննդյան ազգանունը՝ Հոլմ) ընտանիքում։ Եղել է ընտանիքի 6 երեխաներից ավագը։ Լաուբսերի պատանեկան տարիներն անցել են գյուղական անհոգ միջավայրում։

Նատյուրմորտ «Ծաղիկները ծաղկամանում» (1909-1913), կտավ/յուղաներկ, 520 x 420 մմ, Սանլամ արվեստի հավաքածու
Նախ սովորել է Ռոքլենդի ագարակի դպրոցում, այունհետև՝ Սթելենբոսի Բլոեմհոֆ գիշերօթիկ դպրոցում, որտեղ էլ սովորել է նկարել։ 1901 թվականին վերադարձել է ագարակ։ Քեյփթաուն կատարած այցի ժամանակ հանդիպել է ռեալիստական ռոմանտիզմի ժանրի նկարչուհի Բեատրիս Հազելին, ով Լաուբսերին ծանոթացրել է Էդվարդ Ռոուորթի հետ՝ ոգևորելով նրան նկարչություն սովորել։
1903 թվականին Լաուբսերը համոզում է ծնողներին շաբաթը մեկ անգամ գնալ Քեյփթաուն երգի դասեր առնելու։ Ճամփորդական դժվարություններն ու մոր բացասական կարծիքը նրա մեցցո-սոպրանո ձայնի վերաբերյալ, հուսալքում են նրան, և նա սկսում է ինքնուրույն նկարել։

1903 թվականին Լաուբսերը երկու ամիս Ռոուորթի մոտ նկարչություն է սովորում և իր կատարած աշխատանքի համար արծաթե մեդալ է ստանում։ 1907 թվականին Լաուբսերն ընտրվում է Հարավային Աֆրիկայի նկարիչների ընկերակցության (SASA) անդամ, 1909 թվականին մասնակցում է Հարավային Աֆրիկայի նկարիչների ընկերակցության և Քեյփթաունի գեղարվեստի ընկերակցության տարեկան ցուցահանդեսին։ 1910 թվականին Քեյփթաունի Սթրենդ փողոցում բացում է իր անհատական ստուդիան։

1912 թվականին, երբ այցելության էր մեկնել Պրետորիաում բնակվող իր զարմիկ Գերտ Կոցիին, Ուլմարանս ընտանիքին պատկանող ագարակում աշխատում է որպես տնային դաստիարակչուհի, ինչպես նաև արվեստի և ստեղծագործության դասեր է տալիս։ Սոֆի Ֆիշերի հետ Դուրբան կատարած այցի ժամանակ ընկերանում է Յան Հենդրիկ Առնոլդ Բալվեի հետ (ով 1903-1913 թվականներին Նիդերլանդների հյուպատոսն էր Դուրբանում), ով առաջարկում է արտերկրում ֆինանսավորել նրա և քրոջ ուսման ծախսերը։

Մեգի Լաուբսերն ակտիվ գործունեություն է ծավալել 1900 թվականից մինչև մահ՝ 1973 թվական։ Դելին Մելեի կազմած կատալոգում ներառված են 1784 անհատական աշխատանքներ։ Բազմաթիվ հեղինակներ նրա աշխատանքային ոճը համարում են էքպրեսիոնիստական, սակայն գործերում նկատելի են նաև ֆովիզմի, պաստորալ տարրեր՝ գերմանական էքսպրեսիոնիամի նախատիպը, որի ազդեցությունը Մեգին իր վրա էր կրում։

Ծնողների մահից հետո 1937 թվականին Լաուբսերը հաստատվել է Քեյփթաունում, Դրի Անկերբաալում բացել ստուդիա։ 1942 թվականին տեղափոխվել է Ստրադ, որտեղ 1947 թվականին կառուցել է *Altyd Lig* (Միշտ պայծառ) քոթեջը։ 1946 թվականի մայիսի 28-ին Ամերիկյան արվեստի և գիտության ակադեմիայի կողմից արժանացել է պատվավոր մեդալի, 1947 թվականին «Օսկար մրցանակ» թերթի նկարի համար, 1948 թվականին գրող Էլիզաբեթ Այբերսի հետ դարձել են Հարավային Աֆրիկայի արվեստի և գիտության ակադեմիայի անդամ, 1968 թվականին Հարավային Աֆրիկայի արվեստի և գիտության ակադեմիայի կողմից արժանացել է պատվո մեդալի։

Մեգի Լաուբսերը մահացել է 1973 թվականի մայիսի 17-ին Altyd Lig-ում՝ անավարտ թողնելով պատկերակալի վրայի կտավը։

Հավաքածուներ
------------

Մեգի Լաուբսերի աշխատանքները ներառված են հետևյալ խոշոր հավաքածուներում՝

* Հարավային Աֆրիկայի ազգային պատկերասրահ, Քեյփթաուն
* Յոհանեսբուրգի պատկերասրահ, Յոհանեսբուրգ
* Պրետորիայի արվեստի թանգարան, Պրետորիա
* Դուրբանի պատկերասրահ, Դուրբան
* Էյ. Սի. Ուայթ պատկերասրահ, Բլումֆոնտեյն
* Հեսթեր Ռուպերտ թանգարան, Գրաֆ Ռեյնեթ
* Ռուպերտ թանգարան, Սթելենբոս
* Ուիլյամ Համֆրի պատկերասրահ, Քիմբեռլի
* Սանլեմ արվեստի հավաքածու, Քեյփթաուն

Պատկերասրահ
-----------

* Ինքնադիմանկար, 1928Ինքնադիմանկար, 1928
* BloublommetjieskloofBloublommetjieskloof
* Ծաղկած վարդագույն  ծառ, 1921 Սանլամ արվեստի հավաքածուԾաղկած վարդագույն ծառ, 1921 Սանլամ արվեստի հավաքածու
* Տղամարդու դիմանկար, Բեռլին, 1923Տղամարդու դիմանկար, Բեռլին, 1923
* Annie van die Royal BafokengAnnie van die Royal Bafokeng

Ծանոթագրություններ
------------------

1. 1 2  RKDartists (նիդերլ.)
2. 1 2 3 4  *Berman E.* Laubser, Maggie // *Grove Art Online* / J. Turner — [Oxford, England], Houndmills, Basingstoke, England, New York: OUP, 2017. — ISBN 978-1-884446-05-4 — doi:10.1093/GAO/9781884446054.ARTICLE.T049567
3. 1 2  *Delarge J.* Le Delarge (ֆր.) — Paris: Gründ, Jean-Pierre Delarge, 2001. — ISBN 978-2-7000-3055-6
4. 1 2 3 4 5 6  Berman, Esmé (2010). *Art and Artists of South Africa*. Cape Town: G3 Publishers. էջեր 376–379. ISBN 978-1-86812-345-2.
5. 1 2 3 4  Van Rooyen, Johann (1974). *Maggie Laubser*. Cape Town: Struik.
6. 1 2  Fransen, Hans (1982). *Three Centuries of South African Art*. Johannesburg: Ad. Donker (Pty) Ltd. էջեր 286–292. ISBN 0-86852-012-8.
7. 1 2 3  Meintjes, Johannes (1944). Maggie Laubser. Cape Town: HAUM
8. 1 2 3 4  Bokhorst, M. (1969). *Maggie Laubser - Retrospective Exhibition, 3rd July - 2nd Sept. 1969* (PDF). Cape Town: South African National Gallery.
9. ↑  Schutte, Jan. *Die Wêreld van Maggie Laubser*. Transcript from the University of Stellenbosch (U.S. 79/3/1) for radio talk on Afrikaans service, South African Broadcasting Corporation, 21 May 1972.
10. ↑  Laubser, Maggie. 1956. *Dit is my Kontrei*. Transcript from the University of Stellenbosch (U.S. 79/4/5) for radio talk on Afrikaans service, South African Broadcasting Corporation, 21 February 1956.
11. 1 2 3 4 5 6 7 8  Marais, Dalene (1994). *Maggie Laubser: Her Paintings, Drawings and Graphics*. Cape Town: Perskor Publishers. ISBN 0-628-03461-X.
12. 1 2  Harmsen, Frieda (1985). *Looking at South African Art*. Pretoria: J.L. van Schaik. ISBN 0-627-01411-9.
13. ↑  *Die Burger*, 2 September 1948, p. 12

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | RKDartists |
|  |
| 

|  Չափորոշչային վերահսկողություն |
| --- |
|  |
| GND: 119406462 · ISNI: 0000000066792339 · LCCN: n95061732 · NLA: 35293126 · NTA: 186123515 · SUDOC: 258307927 · VIAF: 92029176 · ULAN: 500106154 · WorldCat VIAF: 92029176 |

 |

 |